พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลรัตนโกสินทร์พ.ศ. ๒๕๕๑ ภูมิพลอดุลยเดช ป.ร.ให้ไว้ ณ วันที่ ๒๗ ธันวาคมพ.ศ. ๒๕๕๑เป็นปีที่ ๖๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลรัตนโกสินทร์อาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย กับมาตรา ๕๕ วรรคสอง และมาตรา ๕๙ วรรคสองแห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลรัตนโกสินทร์ พ.ศ. ๒๕๕๑มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓[๒] ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยเทคโนโลยีราชมงคลรัตนโกสินทร์ดังต่อไปนี้(๑) สาขาวิชาการบัญชี มีปริญญาสามชั้น คือ(ก) เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บัญชีมหาบัณฑิต ใช้อักษรย่อ บช.ม.(ค) ตรี เรียกว่า บัญชีบัณฑิต ใช้อักษรย่อบช.บ.(๒) สาขาวิชาเทคโนโลยี มีปริญญาหนึ่งชั้น คือ ตรี เรียกว่า เทคโนโลยีบัณฑิต ใช้อักษรย่อ ทล.บ.(๓) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๔) สาขาวิชาวิจิตรศิลป์และประยุกต์ศิลป์ มีปริญญาสามชั้น คือ(ก) เอก เรียกว่า ศิลปดุษฎีบัณฑิต ใช้อักษรย่อ ศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปมหาบัณฑิตใช้อักษรย่อ ศ.ม.(ค) ตรี เรียกว่า ศิลปบัณฑิต ใช้อักษรย่อศ.บ.(๕) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๖) สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๗) สาขาวิชาสถาปัตยกรรมศาสตร์ มีปริญญาสามชั้น คือ(ก) เอก เรียกว่า สถาปัตยกรรมศาสตรดุษฎีบัณฑิต ใช้อักษรย่อ สถ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า สถาปัตยกรรมศาสตรมหาบัณฑิต ใช้อักษรย่อ สถ.ม.(ค) ตรี เรียกว่า สถาปัตยกรรมศาสตรบัณฑิต ใช้อักษรย่อ สถ.บ.(๘) สาขาวิชาอุตสาหกรรมศาสตร์ มีปริญญาสามชั้น คือ(ก) เอก เรียกว่า อุตสาหกรรมศาสตรดุษฎีบัณฑิต ใช้อักษรย่อ อส.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า อุตสาหกรรมศาสตรมหาบัณฑิต ใช้อักษรย่อ อส.ม.(ค) ตรี เรียกว่า อุตสาหกรรมศาสตรบัณฑิต ใช้อักษรย่อ อส.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๔ ครุยวิทยฐานะของมหาวิทยาลัยเทคโนโลยีราชมงคลรัตนโกสินทร์มีสามชั้น ดังต่อไปนี้(๑)ครุยดุษฎีบัณฑิต เป็นเสื้อคลุมแขนยาวทำด้วยผ้าโปร่งสีขาว ผ่าอกตลอดยาวคลุมเข่า มีสำรดรอบขอบสำรดต้นแขน และสำรดปลายแขน ดังต่อไปนี้(ก)สำรดรอบขอบ พื้นสำรดทำด้วยผ้าสักหลาดสีน้ำเงินเข้ม กว้าง ๑๐ เซนติเมตร มีแถบทองกว้าง ๑ เซนติเมตร ที่ริมทั้งสองข้าง เว้นระยะห่าง ๒.๓ เซนติเมตรทั้งสองข้างทาบแถบทอง กว้าง ๐.๗ เซนติเมตร ตอนกลางสำรดมีแถบผ้ามันตามสีประจำคณะหรือวิทยาลัยกว้าง ๑.๓ เซนติเมตร และมีตราสัญลักษณ์มหาวิทยาลัยทำด้วยโลหะสีเงิน สูง ๖เซนติเมตร ติดบนสำรดรอบขอบด้านหน้าอกทั้งสองข้าง(ข)สำรดต้นแขน แบ่งเป็น ๓ ตอน ระยะห่างตอนละ ๑.๕ เซนติเมตร แต่ละตอน กว้าง ๖.๕เซนติเมตร พื้นสำรดทำด้วยผ้าสักหลาดสีน้ำเงินเข้ม มีแถบทอง กว้าง ๑ เซนติเมตร ที่ริมทั้งสองข้างตอนกลางสำรดมีแถบผ้ามันตามสีประจำคณะหรือวิทยาลัย กว้าง ๑.๓ เซนติเมตร(ค)สำรดปลายแขน พื้นสำรดทำด้วยผ้าสักหลาดสีน้ำเงินเข้ม กว้าง ๑๐ เซนติเมตร มีแถบทองกว้าง ๑ เซนติเมตร ที่ริมทั้งสองข้าง เว้นระยะห่าง ๒.๓ เซนติเมตรทั้งสองข้างทาบแถบทอง กว้าง ๐.๗ เซนติเมตรตอนกลางสำรดมีแถบผ้ามันตามสีประจำคณะหรือวิทยาลัย กว้าง ๑.๓ เซนติเมตร(๒)ครุยมหาบัณฑิต เช่นเดียวกับครุยดุษฎีบัณฑิต เว้นแต่มีสำรดต้นแขน ๒ ตอน(๓)ครุยบัณฑิต เช่นเดียวกับครุยมหาบัณฑิต เว้นแต่มีสำรดต้นแขน ๑ ตอนมาตรา ๕ เข็มวิทยฐานะของมหาวิทยาลัยเทคโนโลยีราชมงคลรัตนโกสินทร์มีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนสีทองส่วนพื้นของพระราชลัญจกรและดอกบัวลงยาสีน้ำเงินส่วนพื้นของชื่อมหาวิทยาลัยลงยาสีขาว สูง ๖ เซนติเมตรมาตรา ๖ ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย และคณาจารย์มหาวิทยาลัย มีดังต่อไปนี้(๑)นายกสภามหาวิทยาลัย ครุยเป็นเสื้อคลุมแขนยาวทำด้วยผ้าโปร่งสีขาวผ่าอกตลอดยาวคลุมเข่า มีสำรดรอบขอบ สำรดต้นแขน และสำรดปลายแขน ดังต่อไปนี้(ก)สำรดรอบขอบ พื้นสำรดทำด้วยผ้าสักหลาดสีน้ำเงินเข้ม กว้าง ๑๐ เซนติเมตร โดยทาบแถบทองกว้าง ๑ เซนติเมตร จำนวน ๖ แถบ บนผ้าสักหลาดสีน้ำเงินเข้ม มีระยะห่างระหว่างแถบ๐.๘ เซนติเมตร มีสำรดเฉียงโดยพื้นสำรดทำด้วยผ้าสักหลาดสีน้ำเงินเข้ม กว้าง ๑๐เซนติเมตร วางเฉียง ๓๖ องศา ทาบบนสำรดรอบขอบบริเวณกลางอกเสื้อ มีแถบทอง กว้าง ๑เซนติเมตร ที่ริมทั้งสองข้าง แบ่งครึ่งผ้าสักหลาดสีน้ำเงินเข้มที่เหลือ ๘เซนติเมตร ทาบแถบทอง กว้าง ๑ เซนติเมตร บนผ้าสักหลาดสีน้ำเงินเข้ม ณจุดแบ่งครึ่งข้างละ ๑ แถบ รวม ๒ แถบ และใช้แถบทอง กว้าง ๐.๕ เซนติเมตร ทาบบนผ้าสักหลาดสีน้ำเงินเข้มส่วนที่เหลือทั้งสองข้างมีตราสัญลักษณ์มหาวิทยาลัยทำด้วยโลหะสีทอง สูง ๖ เซนติเมตรติดกลางสำรดเฉียงทั้งสองข้าง(ข)สำรดต้นแขน แบ่งเป็น ๓ ตอน ระยะห่างตอนละ ๒ เซนติเมตร แต่ละตอน กว้าง ๓.๕เซนติเมตร พื้นสำรดทำด้วยผ้าสักหลาดสีน้ำเงินเข้ม มีแถบทอง กว้าง ๑ เซนติเมตร ที่ริมทั้งสองข้าง(ค)สำรดปลายแขน แบ่งเป็น ๓ ตอน ระยะห่างตอนละ ๒ เซนติเมตร แต่ละตอน กว้าง ๓.๕เซนติเมตร พื้นสำรดทำด้วยผ้าสักหลาดสีน้ำเงินเข้ม มีแถบทอง กว้าง ๑ เซนติเมตร ที่ริมทั้งสองข้างให้มีสายสร้อยประกอบครุยประจำตำแหน่งนายกสภามหาวิทยาลัยทำด้วยโลหะสีทองประกอบด้วยรูปดอกไม้ทิพย์ ๙ ดอก มีเกสรเป็นพลอยสีแดงกึ่งกลางสายสร้อยประดับตราสัญลักษณ์มหาวิทยาลัยดุนนูนลงยายึดติดกับครุยประมาณร่องหัวไหล่(๒)กรรมการสภามหาวิทยาลัย เช่นเดียวกับนายกสภามหาวิทยาลัย แต่ไม่มีสายสร้อยประดับ(๓)คณาจารย์มหาวิทยาลัย เช่นเดียวกับกรรมการสภามหาวิทยาลัยเว้นแต่สำรดรอบขอบประกอบด้วยผ้าสักหลาดสีน้ำเงินเข้ม กว้าง ๑๐ เซนติเมตร มีแถบทองกว้าง ๑ เซนติเมตร ที่ริมทั้งสองข้าง เว้นระยะห่าง ๐.๕ เซนติเมตร ทั้งสองข้างทาบแถบทอง กว้าง ๐.๗ เซนติเมตร เว้นระยะห่าง ๐.๕ เซนติเมตร ทั้งสองข้าง ทาบแถบทองกว้าง ๑ เซนติเมตร บนผ้าสักหลาดสีน้ำเงินเข้ม ส่วนที่เหลือทั้งสองข้างมีตราสัญลักษณ์มหาวิทยาลัยทำด้วยโลหะสีทองสูง ๖ เซนติเมตร ติดบนสำรดรอบขอบด้านหน้าอกทั้งสองข้างมาตรา ๗[๓] สีประจำคณะและวิทยาลัย มีดังต่อไปนี้(๑) คณะบริหารธุรกิจ สีฟ้า(๒)คณะวิศวกรรมศาสตร์และสถาปัตยกรรมศาสตร์ สีเลือดหมู(๓) คณะศิลปศาสตร์ สีเหลือง(๔) คณะสถาปัตยกรรมศาสตร์และการออกแบบ สีน้ำตาล(๕)คณะอุตสาหกรรมการโรงแรมและการท่องเที่ยว สีส้ม(๖) คณะอุตสาหกรรมและเทคโนโลยี สีน้ำเงิน(๗) วิทยาลัยนวัตกรรมการจัดการ สีชมพู(๘)วิทยาลัยพลังงานและสิ่งแวดล้อมอย่างยั่งยืนรัตนโกสินทร์ สีเขียวอ่อน(๙) วิทยาลัยเพาะช่าง สีแดงมาตรา ๘ ให้มหาวิทยาลัยเทคโนโลยีราชมงคลรัตนโกสินทร์จัดทำครุยวิทยฐานะเข็มวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๙ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการสมชาย วงศ์สวัสดิ์นายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการประกาศใช้บังคับพระราชบัญญัติมหาวิทยาลัยเทคโนโลยีราชมงคล พ.ศ.๒๕๔๘ ประกอบกับมาตรา ๕๕ วรรคสอง และมาตรา ๕๙ วรรคสองแห่งพระราชบัญญัติดังกล่าวบัญญัติว่าการกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไรและการกำหนดลักษณะ ชนิด ประเภท และส่วนประกอบของครุยวิทยฐานะ เข็มวิทยฐานะและครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลรัตนโกสินทร์ (ฉบับที่ ๒) พ.ศ.๒๕๕๕[๔]หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยเทคโนโลยีราชมงคลรัตนโกสินทร์ได้เปิดสอนสาขาวิชาการบัญชีเพิ่มขึ้นและจัดตั้งคณะสถาปัตยกรรมศาสตร์และการออกแบบ วิทยาลัยนวัตกรรมการจัดการและวิทยาลัยพลังงานและสิ่งแวดล้อมอย่างยั่งยืนรัตนโกสินทร์เพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชาของสาขาวิชาการบัญชีรวมทั้งกำหนดสีประจำคณะและวิทยาลัยของคณะสถาปัตยกรรมศาสตร์และการออกแบบวิทยาลัยนวัตกรรมการจัดการและวิทยาลัยพลังงานและสิ่งแวดล้อมอย่างยั่งยืนรัตนโกสินทร์ จึงจำเป็นต้องตราพระราชกฤษฎีกานี้มณฑิตา/ผู้จัดทำ๑๑ กุมภาพันธ์ ๒๕๕๔วิภา/ตรวจ๗ มิถุนายน ๒๕๕๔ณัฐพร/ปรับปรุง๒๔ เมษายน๒๕๕๕๖[๑] ราชกิจจานุเบกษาเล่ม ๑๒๕/ตอนที่ ๑๓๘ ก/หน้า ๘๔/๓๑ ธันวาคม ๒๕๕๑[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลรัตนโกสินทร์ (ฉบับที่ ๒) พ.ศ.๒๕๕๕[๓] มาตรา ๗แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลรัตนโกสินทร์ (ฉบับที่ ๒) พ.ศ.๒๕๕๕[๔] ราชกิจจานุเบกษาเล่ม ๑๒๙/ตอนที่ ๘ ก/หน้า ๑๓/๑๙ มกราคม ๒๕๕๕